# Trygt stortingsvalg under pandemien.

Ved gjennomføringen av valget i Øyer kommune legges det vekt på å følge alle regler og anbefalinger i forbindelse med valget. Smittevernrådene får vi fra [Folkehelseinstituttet](https://www.fhi.no/sv/smittsomme-sykdommer/corona/), [Valgdirektoratet](https://www.valg.no/) og [kommuneoverlegene i Sør-Gudbrandsdal](https://www.oyer.kommune.no/legevakt.182770.1566of.los.html). Dette gjør vi for at du som velger skal kunne føle deg trygg i valgprosessen.

## Regjeringen har laget en [smittevernveileder](file:///C:\Users\laiodde\AppData\Local\Microsoft\windows\Temporary%20Internet%20Files\Content.Outlook\CETWCG7X\Regjeringen%20har%20laget%20en%20smittevernveileder%20for%20valggjennomføring%20under%20covid-19-utbruddet) for valggjennomføring under covid-19-utbruddet, her er en kort oppsummering av innholdet:


* Valget kan gjennomføres.
* Ingen syke kan være i stemmelokalene, men det skal tilrettelegges for at alle får stemt.
* Kontaktreduserende tiltak i alle ledd for å sørge for god avstand.
* Kommunene må sørge for godt renhold og god hygiene.

**Det skal være trygt å stemme!**

Konkret betyr dette bl.a:

* Vi vil ha ekstra vakt utenfor valglokalene. Vakten skal veilede deg som velger i å holde avstand og ellers følge smittevernreglene.
* Vi har håndsprit flere steder i lokalet.
* Vi har pleksiglass rundt noen av valg­medarbeiderne.
* Vi vil passe på å ikke slippe inn for mange i valg-lokalet om gangen. Avstand er viktig!
* Tilstrebe at velgerne tilbringer minst mulig tid innendørs.
* Vi har organisert det slik at du vil gå ut av valglokalet i en annen utgang en der du kom inn.
* Det må være fri passasje ved utgangsdørene. Vil du prate, må dette gjøres ute og i god avstand fra dørene.
* For de som ønsker det, vil det vil være tilgang til munnbind ved inngangen. (Dersom smitte­situasjonen forverrer seg, kan det bli pålegg om å bruke det).

## Å stemme hjemme på valgdagene.

Det er egne regler for deg som er pålagt isolasjon grunnet covid-19 og ikke kan stemme i de ordinære valglokalene søndag 12. september eller mandag 13. september. Overtredelse av pålagt isolasjon er straffbart. Er du en av disse, og er manntallsført i Øyer kommune, kan du søke valgstyret om ambulerende stemming. Dette må du gjøre **før klokken 10:00 mandag den 13. september**.

Du kan søke ved å kontakte Laila Odden på mobil 977 12 820, eller ringe service­torget på telefon   
61 26 81 00. Når du har fått innvilget «hjemme­valg», vil vi avtale tid for besøk av våre stemmemottakere med smittevernutstyr.

### Forhåndsstemming.

**For å unngå trengsel ser vi gjerne at mange forhåndsstemmer!** Info og frister for for­hånds­stemme­giving i Øyer kommune finner du [her](https://www.oyer.kommune.no/forhaandsstemmegivning.6237150-490852.html).

### Når er det størst fare for kø?

Vi er relativt en liten kommune der valg­avviklingen bruker å gå greit uten lange køer. Det er erfaringsmessig flest velgere like etter åpningstid, rundt lunsj­tid og etter middags­tid. Du er alltid velkommen!

### Mer info.

Generell info om valget finner du på denne nettadressen: [www.valg.no](http://www.valg.no).

**Godt valg!**